Ajalugu on Lõuna-Eestile isegi Eesti traagilises kontekstis teinud ülekohut selles mõttes, et Lõuna-Eesti tähtsus eestluse emantsipeerumisel on olnud pigem varjus kui eksponeeritud. Lõunaeesti keel jäi eesti rahvuskeele kujunemisel kaotajaks ning see on pikka aega andnud nivelleerimise ja normatiivsuse eestvõitlejatele võimaluse suhtuda lõunaeesti keelekujudesse üleoleku ja mõistmatusega.